Springs-gruwelhuis: Ouers vir eerste keer saam in hof | Maroela Media
Die ouerpaar in die hof Foto: Werner Beukes/SAPA
Die vrou (36) is vroeër op borgtog van R2 000 vrygelaat. Haar man (36) se aansoek om borgtog is 'n maand gelede afgekeur en hy is steeds in aanhouding. Hy sou na verwagting vandag 'n tweede borgtogaansoek ingedien het, waarin hy aanvoer dat daar nuwe inligting is wat die hof moet oorweeg.
Landdros Roy le Roux het die saak tot 22 Augustus uitgestel vir verdere ondersoek.
Sy vrou is 'n maand ná hom ook in hegtenis geneem.
Die egpaar se name word nie bekend gemaak nie om die identiteit van hul vyf kinders, tussen twee en 16 jaar oud, te beskerm. Die egpaar staan tereg op aanklagte van kindermishandeling, poging tot moord, aanranding met die doel om ernstig te beseer en dwarsboming van die gereg. Hulle het glo hul kinders in haglike omstandighede aangehou en blootgestel aan herhaaldelike mishandeling.
Mens kan kwalik na hulle verwys as OUERS !
Hierdie geval het ook menige, inteendeel, die hele land aangegryp.
Maroela, ek hoop dit gaan goed onder die omstandighede met die kinders ?!
Ek hoop regtig daai ou word lewenslank toe gesluit hy verdien nie om deel te wees van ons samelewe nie, sulke mense moenie kinders he nie, hou in die tronk as ons paadjies ooit moet kruis gaan hy paar warm klape kry die gemeenskap sal hom dood maak.
Daar word gese, wie is ons om te oordeel, in die geval kan ek nie anders nie. Kinders is n gawe van God, julle twee, het nie n plek onder die son nie, mag die swaarste straf denkbaar julle lot wees.